ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 169.46 கோடியைக் கடந்தது
நாட்டில் கடந்த 24 மணி நேரத்தில் 45 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 169.46 கோடியைக்  கடந்தது. 1,87,79,150 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 2,13,246 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,04,61,148 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 95.91 சதவீதமாக உள்ளது. கடந்த 24 மணி நேரத்தில் 1,07,474 பேர் புதிதாக பாதிக்கப்பட்டுள்ளனர்
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 12,25,011 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.90 சதவீதமாக உள்ளது.
கடந்த 24 மணி நேரத்தில் 14,48,513 கொவிட் பரிசோதனைகள் செய்யப்பட்டன. இதுவரை சுமார் 74.01 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 10.20 சதவீதமாக உள்ளது. தினசரித் தொற்று விகிதம் 7.42 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1795860
பாதுகாப்பு அமைச்சகம்
‘விடுதலையின் அம்ரித் மகோத்சவத்தின்’ ஒரு பகுதியாக நாடு முழுவதும் நிகழ்ச்சிகளை பாதுகாப்பு அமைச்சர் திரு ராஜ்நாத் சிங் தொடங்கி வைத்தார்
‘விடுதலையின் அம்ரித் மகோத்சவம்’ என்று கொண்டாடப்படும் நாட்டின் 75-வது ஆண்டு சுதந்திரத்தை குறிக்கும் வகையில் பாதுகாப்பு படைகள் மற்றும் பாதுகாப்பு அமைச்சகத்தின் பல்வேறு அமைப்புகள் நாடு முழுவதும் ஏற்பாடு செய்த பல்வேறு நிகழ்ச்சிகளை பாதுகாப்பு அமைச்சர் திரு ராஜ்நாத் சிங் 2021 ஆகஸ்ட் 13 அன்று புதுதில்லியில் காணொலி மூலம் தொடங்கி வைத்தார்.
நிகழ்ச்சியில் உரையாடிய திரு ராஜ்நாத் சிங், மக்களிடையே தேசிய உணர்வை ஊட்டக்கூடிய வகையில் பல்வேறு நிகழ்ச்சிகளை நாடு முழுவதும் ஏற்பாடு செய்ததற்காக அமைச்சகம் மற்றும் பாதுகாப்பு படைகளை திரு ராஜ்நாத் சிங் பாராட்டினார். ‘வேற்றுமையில் ஒற்றுமை’ எனும் இந்தியாவின் கலாச்சாரத்தை வெளிப்படுத்தும் வகையில் நிகழ்ச்சிகள் அமைந்துள்ளதாக அவர் கூறினார்.
நாட்டின் இறையாண்மை மற்றும் ஒற்றுமையை கட்டிக்காப்பதற்காக தங்களது இன்னுயிர்களை தியாகம் செய்த அனைத்து அஞ்சா நெஞ்சர்களுக்கும் திரு ராஜ்நாத் சிங் அஞ்சலி செலுத்தினார். கார்கில் போரில் அரும்பெரும் தியாகத்தை செய்த கேப்டன் விக்ரம் பத்ராவை நினைவுக் கூர்ந்த அவர், வீரம் நிறைந்த நாயகர்களின் தீரம் மற்றும் அர்ப்பணிப்பு, இனிவரும் தலைமுறைகளுக்கு எப்போதும் ஊக்கமளிக்கும் என்றார்.
2021 மார்ச்சில் விடுதலையின் அம்ரித் கொண்டாட்டங்களை தொடங்கி வைத்து பிரதமர் திரு நரேந்திர மோடி குறிப்பிட்ட ஐந்து தூண்கள்  குறித்து பேசிய பாதுகாப்பு அமைச்சர், வளர்ச்சிப் பாதையில் நாடு முன்னேறி செல்ல இந்த ஐந்து தூண்கள் வழிகாட்டுவதாகக் கூறினார்.
இந்தியாவை தற்சார்பாக்குவதற்கான அரசின் செயல்திட்டம் குறித்து குறிப்பிட்ட அவர், பாதுகாப்பு தளவாடங்கள் உற்பத்தியில் நாட்டை தற்சார்பாக்க அனைத்து நடவடிக்கைகளும் எடுக்கப்பட்டு வருவதாகக் கூறினார். அரசின் நடவடிக்கைகள் காரணமாக இறக்குமதிகள் மீது சார்ந்திருப்பது கணிசமாக குறைந்துள்ளதாக அவர் தெரிவித்தார். இந்தியாவிலேயே தயாரிக்கப்பட்ட முதல் விமானம் தாங்கி கப்பலான விக்ராந்த் குறித்து பேசிய அமைச்சர், தனது முதல் பயணத்தை விக்ராந்த் தொடங்கியது ஒட்டுமொத்த நாட்டுக்கே பெருமை சேர்க்கும் வகையில் அமைந்தது என்றார்.
சமீபத்தில் நிறைவுற்ற டோக்கியோ ஒலிம்பிக் போட்டிகளில் இந்திய அணியின் சிறப்பான செயல்பாடு குறித்து மகிழ்ச்சி தெரிவித்த திரு சிங், ஈட்டி எறிதலில் தங்கம் வென்ற சுபேதார் நீரஜ் சோப்ரா மற்றும் இதர வீரர்களுக்கு வாழ்த்துகள் தெரிவித்தார்.
நிகழ்ச்சியில் பேசிய பாதுகாப்பு படைகளின் தலைமை தளபதி ஜெனரல் பிபின் ராவத், இந்திய சுதந்திர போராட்ட இயக்கத்தில் மகாத்மா காந்தி மற்றும் நேதாஜி சுபாஸ் சந்திர போஸின் தலைமை குறித்து பேசினார். எந்த சவாலையும் எதிர்கொள்ள பாதுகாப்பு படைகள் தயாராக உள்ளதாகவும், படைகளுக்கிடையே ஒருங்கிணைப்பை மேம்படுத்தி அவற்றின் செயல்திறனை அதிகரிப்பதற்கான நடவடிக்கைகள் எடுக்கப்பட்டுள்ளதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745441
மின்னணு மற்றும் தகவல் தொழில்நுட்பம்
பிரதமரின் மின்னணு இந்தியா-சுயசார்பு இந்தியா தொலைநோக்கை நிறைவேற்ற , டிஜிட்டல் இந்தியா சுயசார்பு இந்தியா புத்தாக்க சவால் செயலியை மெய்டி-நிதி தொடங்கியது.
செயலிப் புத்தாக்க சவால் செயலி டிராக்-1-இல் தற்போது உள்ள செயலிகள் மேம்படுத்தப்படும்.
சவால் செயலி டிராக்-2 புதிய செயலிகளை உருவாக்குவதில் கவனம் செலுத்தும்.
இந்திய செயலிகளுக்கு வலுவான சூழல் முறையைக் கட்டமைத்து, அவற்றுக்கு ஆதரவு அளிக்கும் நோக்கத்துடன், இந்தியத் தொழில்நுட்ப தொழில் முனைவோர் மற்றும் ஸ்டார்ட் அப்-களுக்கான மின்னணு இந்தியா, சுயசார்பு இந்தியா செயலிப் புத்தாக்க சவாலை அடல் புத்தாக்க இயக்கத்துடன் சேர்ந்து மெய்டி- நிதிஆயோக் ஆகியவை தொடங்கியுள்ளன. டிஜிட்டல் தொழில்நுட்பங்களைப் பயன்படுத்தி சுயசார்பு இந்தியாவைக் கட்டமைத்து, டிஜிட்டல் இந்தியாவை உருவாக்குவதன் மூலம் பிரதமரின் தொலைநோக்கைப் பூர்த்தி செய்ய இது உதவும்.
இது 2 டிராக்குகளில் இயங்கும்; தற்போது உள்ள செயலிகளை மேம்படுத்துதல், புதிய செயலிகளை உருவாக்குதல்.
இன்று தொடங்கப்பட்ட டிராக் 1 செயலி புத்தாக்க சவால், ஏற்கனவே மக்கள் பயன்படுத்தி வரும் இந்தியச் செயலிகளைக் கண்டறிந்து, அந்தந்தப் பிரிவுகளில் உலகத்தரம் வாய்ந்த செயலிகளை உருவாக்கும் வகையில், அவற்றின் ஆற்றலை அளவிடுவதில் கவனம் செலுத்தும். இந்திய மக்களுக்கு மட்டுமல்லாமல் உலகுக்கே உதவும் வகையில், ஸ்டார்ட் அப்களும், இந்தியத் தொழில் முனைவோரும் சிந்தித்து, உருவாக்கி, கட்டமைத்து, மேம்படுத்தி தொழில்நுட்பத் தீர்வுகளை நீடித்து இருக்கச் செய்ய பல்வேறு ரொக்கப் பரிசுகள் மற்றும் ஊக்குவிப்பை வழங்கி, இதற்கு உகந்த சூழலை இது உருவாக்கும். இந்தியாவுக்காக, உலகுக்காக மேக் இன் இந்தியா என்பது இதன் தாரகமந்திரம் ஆகும். இது ஒரு மாதத்துக்குள் நிறைவடையும்.
இதன் தொடர்ச்சியாக, சுயசார்பு இந்தியா செயலியின் இரண்டாவது டிராக்கையும் அரசு தொடங்கும். இந்திய ஸ்டார்ட் அப்-கள்/ தொழில் முனைவோர்/ நிறுவனங்கள் ஆகியவற்றை அடையாளம் காண இது விழையும். கருத்தியல், முன்மாதிரி ஆகியவற்றுடன் விண்ணப்பங்களை வெளியிட ஊக்குவிக்கும். இந்த டிராக் நீண்டகாலத்துக்குச் செயல்படும். இதன் விவரங்கள் தனியாக வழங்கப்படும்.
சுயசார்பு இந்தியா செயலி புத்தாக்க சவால் டிராக் 1, பின்வரும் 8 அகன்ற பிரிவுகளில் தொடங்கப்பட்டு வருகிறது;
- அலுவலக உற்பத்தித் திறன் மற்றும் வீட்டிலிருந்து பணி
- சமூகக் கட்டமைப்பு
- இ-கற்றல்
- கேளிக்கை
- சுகாதாரம் மற்றும் நலம்
- அக்ரிடெக் மற்றும் பின்- டெக் உள்ளிட்ட வர்த்தகம்
- செய்திகள்
- விளையாட்டுகள்
ஒவ்வொரு பிரிவிலும் பல்வேறு துணைப்பிரிவுகள் இருக்க வாய்ப்புள்ளது.
புத்தாக்க சவால் innovate.mygov.in/app-challenge என்ற தளத்தில் ஜூலை 4-ஆம் தேதி முதல் கிடைக்கும். விண்ணப்பங்களை நிறைவு செய்து தாக்கல் செய்ய ஜூலை 18 கடைசி தேதியாகும். www.mygov.in. என்ற தளத்தில் லாக்-இன் செய்து ,விண்ணப்பதாரர்கள் ஆன்லைன் மூலம் தங்கள் கருத்துருக்களை தாக்கல் செய்ய வேண்டும்.
தனியார் துறை மற்றும் கல்வித்துறையைச் சேர்ந்த நிபுணர்களுடன் ஒவ்வொரு டிராக்கிற்கும் சிறப்பு நடுவர் இருப்பார். அவர்கள் பெறப்பட்ட விண்ணப்பங்களை மதிப்பீடு செய்வார்கள். தேர்ந்தெடுக்கப்படும் செயலிகளுக்குப் பரிசுகள் வழங்கப்படும். மக்களுக்கு தகவல்களை அளிக்க லீடர் போர்டுகளில் இது வெளியிடப்படும். தகுதியான , பொருத்தமான செயலிகளை அரசு ஏற்றுக்கொள்ளும். அவற்றுக்கு வழிகாட்டுவதுடன், அரசின் இ-சந்தை இடத்தில் பட்டியலிடப்படும்.
எளிய பயன்பாடு , வலுவான தன்மை, பாதுகாப்பு மற்றும் அளவிடுதல் உள்ளிட்டவை சில முக்கிய மதிப்பீட்டு அளவுகோல்கள் ஆகும்.
உள்துறை அமைச்சகம்
கீர் பவானி விழா காஷ்மீர் பள்ளத்தாக்கில் காஷ்மீர் பண்டிட்டுகளால் உற்சாகமாக கொண்டாடப்பட்டது: மத்திய உள்துறை அமைச்சர் திரு அமித்ஷா வாழ்த்து
கீர் பவானி விழா காஷ்மீர் பள்ளத்தாக்கில் காஷ்மீர் பண்டிட்டுகளால் உற்சாகமாக கொண்டாடப்பட்டது. இந்த விழாவையொட்டி மத்திய உள்துறை அமைச்சர் திரு அமித்ஷா வாழ்த்து தெரிவித்துள்ளார்.
ஒவ்வொரு ஆண்டும் ஜேஷ்தா அஷ்டமி தினத்தன்று காஷ்மீர் பண்டிட்டுகள் கீர் பவானி ஆலயத்தில் கூடி வழிபாடு நடத்துவது வழக்கம். இந்த ஆண்டு கீர் பவானி விழா, மே 28-ம் தேதி கொண்டாடப்பட்டது. இதில் காஷ்மீர் பள்ளத்தாக்கைச் சேர்ந்த உள்ளூர் மக்களும், காஷ்மீர் பண்டிட்டுகளும் உற்சாகமாக பங்கேற்றனர்.
2023 மே 28 அன்று மாலை சிறப்பு தீபாராதனை மற்றும் பூஜையுடன் இந்த விழா அமைதியாக நிறைவடைந்தது. அமைதி, வளம் மற்றும் மகிழ்ச்சிக்காக காஷ்மீர் பண்டிட்டுகளும், உள்ளூர் மக்களும் பிரார்த்தனை செய்தனர். இந்த விழா மே 26-ம் தேதி தொடங்கி 28ம் தேதி வரை மூன்று நாட்கள் நடைபெற்றது. இந்த விழாவை முன்னிட்டு மத்திய ஆயுதப்படையினரும், ஜம்மு -காஷ்மீர் காவல் துறையினரும் விரிவான பாதுகாப்பு ஏற்பாடுகளை செய்திருந்தனர்.
இதையொட்டி, மத்திய உள்துறை அமைச்சர் திரு அமித்ஷா வெளியிட்டுள்ள ட்விட்டர் பதிவில், காஷ்மீர் பண்டிட்டுகளின் ஆன்மீக நம்பிக்கையில் ஜேஷ்தா அஷ்டமியன்று நடைபெறும் கீர் பவானி விழா முக்கிய இடம்பெற்றுள்ளதாக கூறியுள்ளார். மாதா கீர்பவானியின் அருள் நம்முடன் எப்போதும் இருக்கும் என்று அவர் தெரிவித்துள்ளார். இந்த விழாவை வெற்றிகரமாக நடத்தியதற்காக ஜம்மு காஷ்மீர் துணை நிலை ஆளுநர் திரு மனோஜ் சின்ஹா, மத்திய ஆயுதப்படையினர், ஜம்மு-காஷ்மீர் காவல்துறையினர் மற்றும் உள்ளூர் நிர்வாகத்தினருக்கு பாராட்டுத் தெரிவிப்பதாகவும் திரு அமித்ஷா தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 182.87 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 16,741  ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 182.87 கோடிக்கும் அதிகமான  டோஸ்கள் செலுத்தப்பட்டுள்ளன. 2,16,75,657 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 1 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.75 சதவீதமாக உள்ளது. கடந்த 24 மணி நேரத்தில் மொத்தம் குணமடைந்தோர் எண்ணிக்கை 2,349. பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,24,80,436.
இந்தியாவில் கடந்த 24 மணி நேரத்தில் 1,660 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 6,58,489 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 78.56 கோடி . வாராந்திரத் தொற்று 0.29 சதவீதமாக உள்ளது. தினசரித் தொற்று விகிதம் 0.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1809900
பிரதமர் அலுவலகம்
தில்லி மெட்ரோவில் பயணிக்கும் மக்களின் எண்ணிக்கை கொரோனாவுக்கு முந்தைய நிலையை முந்திச் சென்றதற்கு பிரதமர் பாராட்டு
தில்லி மெட்ரோவில் தினசரி பயணிகளின் எண்ணிக்கை அதிகரித்து வருவதை பிரதமர் திரு நரேந்திர மோடி, பாராட்டியுள்ளார்.
தில்லி மெட்ரோவில் தினசரி பயணிக்கும் மக்களின் எண்ணிக்கை கொரோனாவுக்கு முந்தைய புள்ளிவிவரங்களை முந்தி, முன்னெப்போதும் இல்லாத அளவுக்கு உயர்ந்துள்ளதாக மத்திய வீட்டுவசதி மற்றும் நகர்ப்புற விவகாரங்கள் துறை அமைச்சர் திரு ஹர்தீப் சிங் பூரி எக்ஸ் சமூக ஊடக தளத்தில் தெரிவித்தார். பிப்ரவரி 10, 2020 இல், தில்லி மெட்ரோவில் தினசரி பயணிகளின் எண்ணிக்கை 66,18,717 ஆகவும், ஆகஸ்ட் 28, 2023 அன்று இது 68,16,252 ஆகவும் உயர்ந்துள்ளது.
இதற்கு பதிலளித்து பிரதமர் பதிவிட்டிருப்பதாவது:
“அருமையான செய்தி. நமது நகர்ப்புற மையங்களில் நவீன மற்றும் வசதியான பொது போக்குவரத்தை உறுதி செய்ய, நமது அரசு தொடர்ந்து செயல்படும்.”
பிரதமர் அலுவலகம்
பிரதமர், ஐரோப்பிய ஆணையத்தின் தலைவர் மாட்சிமை தங்கிய திருமிகு. உர்சுலா வோன் டெர் லேயனுடன் நடத்திய தொலைபேசி உரையாடல்
பிரதமர் திரு.நரேந்திர மோடி, ஐரோப்பிய ஆணையத்தின் தலைவர் மாட்சிமை தங்கிய திருமிகு. உர்சுலா வோன் டெர் லேயனுடன் இன்று தொலைபேசியில் உரையாடினார்.
ஐரோப்பிய ஆணையத்தின் தலைவராக பொறுப்பேற்றிருப்பதற்கு மாட்சிமை தங்கிய திருமிகு. உர்சுலா வோன் டெர் லேயனை பிரதமர் பாராட்டினார். அவரது பதவிக்காலத்தில், முன்னதாகவே தொடர்பு ஏற்படுத்திக் கொள்ள வாய்ப்பு கிடைத்ததற்கு பிரதமர் தனது மகிழ்ச்சியை வெளிப்படுத்தினார். ஐரோப்பிய ஆணையத்தின் முதல் பெண் தலைவர் என்பதால், அவரது தலைமை மேலும் முக்கியத்துவம் பெறுவதாகவும் பிரதமர் குறிப்பிட்டுள்ளார்.
ஜனநாயகம், சட்டத்தின் ஆட்சிக்கு மரியாதை, பன்முகத்தன்மை, விதிமுறைகளை அடிப்படையாகக் கொண்ட வர்த்தகம், சர்வதேச நிலைமை ஆகிய விழுமியங்களில் இருநாடுகளின் பகிர்வை அடிப்படையாகக் கொண்டதுதான் இந்தியா-ஐரோப்பிய ஆணையத்தின் கூட்டுறவு என்பதை பிரதமர் சுட்டிக்காட்டினார். பருவகால மாற்றம், தொலைத் தொடர்பு, புதுப்பிக்கப்பட்ட எரிசக்தி, கடல்சார்ந்த பாதுகாப்பு, தீவிரமயமாதல் மற்றும் பயங்கரவாதம் போன்ற பிரச்சினைகளை அடையாளம் கண்டு, முன்னுரிமையாகக் கருதி பேசியதை அவர் பாராட்டினார். இந்தியா-ஐரோப்பிய யூனியன் கூட்டுறவை கூட்டாக பலப்படுத்துவதில் தாம் அதிக ஆர்வமுடன் இருப்பதை பிரதமர் வெளிப்படுத்தினார்.
பிரெஸல்ஸ் நாட்டில் அடுத்து நடைபெறவிருக்கும் இந்தியா- ஐரோப்பிய யூனியன் உச்சிமாநாட்டில் பங்கேற்க வருமாறு பிரதமருக்கு மாட்சிமை தங்கிய திருமிகு. உர்சுலா வோன் டெர் லேயன் அழைப்பு விடுத்தார். இந்த அழைப்பை பிரதமர் திரு.மோடி நன்றியுணர்வுடன் ஏற்றுக்கொண்டார்.
பழங்குடியினர் நலத்துறை அமைச்சகம்
தில்லியில் வரும் 23, 24 அன்று ராணுவ இசை, சாகசம் மற்றும் பழங்குடி நடனத் திருவிழா
நேதாஜி சுபாஷ் சந்திர போஸின் 126-வது பிறந்தநாளை முன்னிட்டும், விடுதலையின் அமிர்தப் பெருவிழா என்ற சிறப்பு தருணத்தை குறிக்கும் வகையிலும் மத்திய பழங்குடி விவகாரங்கள் அமைச்சகம், பாதுகாப்பு அமைச்சகத்துடன் இணைந்து ராணுவ இசை, சாகசம் மற்றும் பழங்குடி நடனத் திருவிழாவான ஆதி ஷவுரியா- வீரத்தின் திருவிழா என்ற நிகழ்ச்சியை புதுதில்லி ஜவஹர்லால் நேரு மைதானத்தில் ஜனவரி 23 மற்றும் 24-ஆம் தேதிகளில் நடத்த உள்ளது. இந்த நிகழ்ச்சிக்கு இந்திய கடலோர காவல் படை ஒருங்கிணைப்பு முகமையாக செயல்படும்.
ஆயுதப் படை வீரர்களின் பேண்ட் வாத்திய நிகழ்ச்சிகள், கண்கவர் சாகச நிகழ்ச்சிகள் முதலியவையும், இந்தியா முழுவதும் உள்ள பழங்குடி கலாச்சாரத்தைப் பறைசாற்றும் நடன நிகழ்ச்சிகளும் திருவிழாவின்போது நடைபெறும். கேரளா, சத்தீஸ்கர், ராஜஸ்தான், ஜார்கண்ட், லடாக், மத்தியப் பிரதேசம் உள்ளிட்ட மாநிலங்களில் இருந்து பழங்குடி நடனக் கலைஞர்கள் விழா நடைபெறும் இடத்திற்கு வந்தடைந்துள்ளனர்.
விழாவிற்கான ஆயத்தப் பணிகளை மத்திய பழங்குடி விவகாரங்கள் அமைச்சகத்தின் கூடுதல் செயலாளர் திருமதி ஆர். ஜெயா நேற்று  நேரில் சென்று ஆய்வு செய்தார். பாதுகாப்பு அமைச்சகம், பழங்குடி விவகாரங்கள் அமைச்சகம் மற்றும் இந்திய கடலோர காவல் படையின் அதிகாரிகளோடு அவர் ஆலோசனை நடத்தினார். விழா நடைபெற உள்ள இரண்டு நாட்களிலும் சுமார் 60 ஆயிரம் பேர் வருகை தருவார்கள் என்று எதிர்பார்க்கப்படுகிறது.
https://in.bookmyshow.com/ என்ற இணையதளத்தில் பார்வையாளர்கள் இலவசமாக தங்கள் இருக்கைகளை பதிவு செய்து கொள்ளலாம்.
விவசாயத்துறை அமைச்சகம்
வெட்டுக்கிளிகளைக் கட்டுப்படுத்தும் நடவடிக்கைகளில் புதிய பரிமாணம்- ராஜஸ்தானின் ஜெய்சால்மர் மாவட்டத்தில் 65 ஆர்டி பண்டா பகுதியில் முதல்முறையாக பெல் ஹெலிகாப்டர் மூலம் பாதிக்கப்பட்ட இடங்களில் ரசாயனத் தெளிப்பு தொடங்கியது
வெட்டுக்கிளிகளின் தாக்குதலால் பயிர்கள் சேதமடைவதைக் கட்டுப்படுத்தும் நடவடிக்கைகள் தொடர்ந்து வருகின்றன. நேற்று , வெட்டுக்கிளிக் கட்டுப்பாட்டு நடவடிக்கையில் புதிய பரிமாணம் சேர்க்கப்பட்டது. ராஜஸ்தானின் ஜெய்சால்மர் மாவட்டத்தில் 65 ஆர்டி பண்டா பகுதியில் ஒரு பெல் ஹெலிகாப்டர் தனது முதல் பணியைத் தொடங்கியது.. பாதிக்கப்பட்ட பகுதிகளில் ரசாயனம் தெளிக்கும் அதன் பணியை நிறைவு செய்துள்ளது. இதன் மூலம், வெட்டுக்கிளிக் கட்டுப்பாட்டு நடவடிக்கையில் உத்வேகம் ஏற்பட்டுள்ளது.
2020 ஏப்ரல் 11-ஆம் தேதி துவங்கி ஜூலை 3-ஆம் தேதி வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், ஹரியானா ஆகிய மாநிலங்களில் உள்ளூர் வட்டார அதிகாரிகளால், 1,35,207 ஹெக்டேர் பரப்பளவில் கட்டுப்பாட்டு நடவடிக்கைகள் மேற்கொள்ளப்பட்டுள்ளன. ஜூலை 3-ஆம் தேதி வரை, ராஜஸ்தான், மத்தியப்பிரதேசம், பஞ்சாப், குஜராத், உத்தரப்பிரதேசம், மகாராஷ்டிரா, சத்தீஷ்கர், ஹரியானா, பீகார் ஆகிய மாநில அரசுகளால், 1,13,215.5 ஹெக்டேர் பரப்பில் கட்டுப்பாட்டு நடவடிக்கைள் மேற்கொள்ளப்பட்டுள்ளன.
ஜூலை 3 மற்றும் 4 தேதி இரவில், ஜெய்சால்மர், பார்மர், பிக்கானிர், ஜோத்பூர், நாகாவுர், டவ்சா ஆகிய ஆறு ராஜஸ்தான் மாவட்டங்களிலும், உத்தரப்பிரதேசத்தின் ஜான்சி மாவட்டத்தில் இரண்டு இடங்களிலும், உள்ளூர் வட்டார அதிகாரிகளால் கட்டுப்பாட்டு நடவடிக்கைகள் எடுக்கப்பட்டன. இது தவிர, உ.பி.யின் ஜான்சி மற்றும் மகோபா மாவட்டங்களில் நான்கு இடங்களிலும், ராஜஸ்தானின் பரத்பூர் மாவட்டத்தில் இரண்டு இடங்களிலும், மாநில வேளாண் துறைகளும், சிறு குழுக்களாகவும், பரவலாகக் காணப்பட்ட வெட்டுக்கிளிகளைக் கட்டுப்படுத்தும் நடவடிக்கைகளில் இரவில் ஈடுபட்டன.
பாதுகாப்பு அமைச்சகம்
ஷில்லாங்கில் உள்ள அசாம் படைப்பிரிவின் ராணுவ விளையாட்டு வீரர்கள் பிரிவுக்கு வூஷூ சண்டை மற்றும் குத்துச்சண்டை வீரர்கள் தேர்வு
மேகாலயா மாநிலத்தின் ஷில்லாங்கில் உள்ள அசாம் படைப்பிரிவின் ராணுவ விளையாட்டு வீரர்கள் பிரிவுக்கு வூஷூ சண்டை மற்றும் குத்துச் சண்டை வீரர்களை 2021 நவம்பர் 8-ம் தேதி முதல் தேர்வு செய்யவுள்ளது.
மேகாலயா, நாகலாந்து, மிசோரம், திரிபுரா, அருணாச்சலப்பிரதேசம், அசாம், மணிப்பூர் ஆகிய மாநிலங்களைச் சேர்ந்தவர்கள் இதில் பங்கேற்கலாம். இதற்கான தகுதி விவரங்களைக் கீழ்கண்ட இணைப்பில் பார்க்கவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764627
-----

(Visitor Counter : 132
பிரதமர் அலுவலகம்
முன்னாள் பிரதமர் திரு எச்.டி. தேவகவுடாவுடன் பிரதமர் பேசினார்
முன்னாள் பிரதமர் திரு எச்.டி தேவகவுடாவுடன் பிரதமர் திரு நரேந்திர மோடி பேசினார். அவருடைய மற்றும் அவரது மனைவியின் உடல் நலம் குறித்தும் விசாரித்தார்.
சுட்டுரையில் பிரதமர் விடுத்துள்ள செய்தியில், ‘‘முன்னாள் பிரதமர் திரு எச்.டி.தேவகவுடாவுடன் பேசினேன். அவரைப் பற்றியும், அவரது மனைவியின் உடல்நலம் குறித்தும் விசாரித்தேன். அவர்கள் விரைவில் குணமடைய பிரார்த்திக்கிறேன்’’ என குறிப்பிட்டுள்ளார்.
பிரதமர் அலுவலகம்
முத்தலாக் குறித்த உச்ச நீதிமன்ற தீர்ப்புக்கு பிரதமர் வரவேற்பு
பிரதமர் திரு. நரேந்திர மோடி, முத்தலாக் குறித்து உச்ச நீதிமன்றம் அளித்துள்ள தீர்ப்பை வரவேற்றுள்ளார். இது வரலாற்று சிறப்பு மிக்க தீர்ப்பு என்று குறிப்பிட்டுள்ள பிரதமர், இது இசுலாமியப் பெண்களுக்கு சமத்துவத்தை அளிப்பதாகவும், பெண்களுக்கு அதிகாரம் அளிக்கும் சக்திவாய்ந்த நடவடிக்கை என்றும் தெரிவித்துள்ளார்.
“முத்தலாக் குறித்து உச்ச நீதிமன்றம் அளித்துள்ள தீர்ப்பு வரலாற்று சிறப்பு மிக்கது. இது இசுலாமியப் பெண்களுக்கு சமத்துவத்தை அளிக்கிறது. பெண்களுக்கு அதிகாரம் அளிக்கும் சக்திவாய்ந்த ஒரு நடவடிக்கை” என்றார் பிரதமர்.
சுகாதாரம் மற்றும் குடும்ப நலத்துறை அமைச்சகம்
தடுப்பூசி இலக்கை அடைவதற்கான முயற்சிகளுக்கு வழிவகுக்கும் புரிந்துணர்வு ஒப்பந்தம் - மத்திய சுகாதார அமைச்சகமும் ரோட்டரி இந்தியாவும் கையெழுத்திட்டது
மத்திய சுகாதார மற்றும் குடும்ப நலத்துறை அமைச்சகத்தில் ரோட்டரி இந்தியா அமைப்பிற்கும் இடையே இன்று புரிந்துணர்வு ஒப்பந்தம் கையெழுத்திடப்பட்டது. இந்நிகழ்ச்சி மத்திய சுகாதாரம் மற்றும் குடும்ப நலத்துறை அமைச்சர் ஜெ.பி. நட்டா முன்னிலையில் நடைப்பெற்றது. இந்த ஒப்பந்தத்தை இணை செயலர்  திருமதி. வந்தனா குர்நானியும் ரோட்டரி சர்வதேச இந்திய தேசிய போலியோ பிளஸ்ஸின் தலைவர் திரு. தீபக்கப்பூரும் கையெழுத்திட்டனர். இந்த ஒப்பந்தம், போலியோ ஒழிப்பு நிகழ்ச்சி, தொடர் தடுப்பு ஊசி திட்டங்களான இந்திரதனுஷ் இயக்கங்களுக்கு ஆதரவு அளித்து, முயற்சிகளை தீவிரப்படுத்த வழி வகை செய்யும்.
கூட்டு முயற்சிக்கான முக்கிய பகுதிகள்:-
- நகர்புற சேரிகள் மற்றும் கூட்டம் சேராத இடங்களில், பயனாளிகளை ஒன்று திரட்டுதல்.
- சமூகத்தினரை ஒன்று திரட்டுதலுக்காக என்.சி.சி, என்.ஒய்.கே, என்.எஸ்.எஸ். போன்ற அமைப்புகளை சார்ந்தவர்களுக்கு ஆதரவு அளிப்பது. புத்துணர்வூட்டும் சிற்றுண்டி அல்லது பானங்கள், நினைவு பரிசுகள் வழங்குதல்.
- போலியோ ஒழிப்பு திட்டம், வழக்கமாக தடப்பூசி வழங்கும் இந்திரதனுஷ் இயக்கம், தீவிர இந்திரதனுஷ் இயக்கம் மற்றும் தட்டம்மை ருபெல்லா ஆகியவற்றில் தனியார் மருத்துவர்களைக் கொண்டு புதிய அணுகுமுறைகள் மூலம் விழிப்புணர்வு ஏற்படுத்துவது.
மாநிலங்கள் மற்றும் மாவட்டங்களில் போலியோ ஒழிப்பு திட்டம், வழக்கமாக தடுப்பு ஊசி வழங்கும் இந்திரதனுஷ் இயக்கம், தீவிர இந்திரதனுஷ் இயக்கம் மற்றும் தட்டம்மை ருபெல்லா ஆகியவை குறித்த விழிப்புணர்வு ஏற்படுத்த இந்தியாவில் உள்ள ரோட்டரி சர்வதேச இந்தியா தேசிய போலியோ பிளஸ் குழு மற்றும் சுகாதார அமைச்சகம் இடையேயான புரிந்துணர்வு ஒப்பந்தம் உதவும்.
இன்னும் அணுகபடாத இடங்களையும் நாட்டில் உள்ள பாதிக்கக் கூடிய வாய்ப்புள்ள குழந்தைகளை சென்றடைவது என்ற புதுப்பித்த ஈடுபாட்டுடன் அணுகுவோம் என்ற உறுதியுடன் நிகழ்ச்சி நிறைவுப் பெற்றது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
215.98 கோடி  தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 31,09,550 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,389 கொவிட் சிகிச்சை பெறுபவர்கள் எண்ணிக்கை 0.1 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,748 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,41,840 என அதிகரித்துள்ளது.
கடந்த 24 மணி நேரத்தில் 6,422 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.06 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,14,692 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1859394
அறிவியல் மற்றும் தொழில்நுட்பத்துறை
வாழ்க்கை மாற்றத்திற்கான குவாண்டம் தொழில்நுட்பங்கள், செயற்கை நுண்ணறிவு ஆகிய முக்கியமான மற்றும் வளர்ந்துவரும் தொழில்நுட்பத்திற்கான கூட்டு ஆய்வு ஆலோசனைகளை இந்தியாவும், அமெரிக்காவும் வரவேற்றுள்ளன
அமெரிக்காவின் எரிசக்தித்துறை அமைச்சர் திருமதி ஜெனிஃபர் எம். கிரான்ஹோம் இன்று புதுதில்லியில்மத்திய அறிவியல், தொழில்நுட்பம் , புவி அறிவியல் , பிரதமர்
அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங்கை சந்தித்தார். இரு நாடுகளுக்கிடையே இருதரப்பு ஒத்துழைப்பு குறித்து இவர்கள் விவாதித்தனர். பிரதமர் நரேந்திர மோடியின் அமெரிக்க பயணத்தையடுத்து இந்த சந்திப்பு முக்கியத்துவம் பெறுகிறது. திருமதி ஜெனிஃபருடன் அமெரிக்க உயர்நிலை தூதுக்குழுவும் வந்துள்ளது.
வாழ்க்கை மாற்றத்திற்கான குவாண்டம் தொழில்நுட்பங்கள், செயற்கை நுண்ணறிவு ஆகிய முக்கியமான மற்றும் வளர்ந்துவரும் தொழில்நுட்பத்திற்கான கூட்டு ஆய்வு ஆலோசனைகளை இந்தியாவும், அமெரிக்காவும் வரவேற்றுள்ளன. இந்தத் திட்டத்தை இந்திய–அமெரிக்க அறிவியல் தொழில்நுட்ப அமைப்பும், இந்திய–அமெரிக்க அறிவியல் தொழில்நுட்ப அறக்கட்டளை நிதியத்திற்கான செயலகமும் வடிவமைத்துள்ளன. இதற்கான ஆலோசனைகளை 2023 ஆகஸ்ட் 31 வரை சமர்ப்பிக்கலாம்.
இந்தத் திட்டம் குறித்து பேசிய மத்திய அமைச்சர் டாக்டர் ஜிதேந்திர சிங், வணிக ரீதியில் லாபகரமான மற்றும் சமூக ரீதியில் பொருத்தமான இந்திய-அமெரிக்க கூட்டு முயற்சியில் புதிய கண்டுபிடிப்பு மற்றும் தொழில்முனைவுக்கு உதவியளிக்கப்படும் என்றார். இதில், இந்தியாவில் உள்ள ஸ்டார்ட்-அப் நிறுவனங்கள், அரசு, கல்வி, வணிக நிறுவனங்கள் ஆகியவையும் இடம்பெறும் என்று அவர் கூறினார்.செயற்கை நுண்ணறிவு  சகாப்தத்தில் புதிய திசையில், புதிய சக்தியாக அமெரிக்கா-இந்தியா  எதிர்காலத்திற்கான தொழில்நுட்ப கூட்டாண்மையாக உருவெடுத்துள்ளது என்று டாக்டர் ஜிதேந்திர சிங் தெரிவித்தார். இந்தியாவில் கூட்டு மேம்பாடு மற்றும் வணிக ரீதியிலான செயற்கை நுண்ணறிவு, குவாண்டம் தொழில்நுட்பங்கள், உயர் செயல்பாட்டு திறன் கொண்ட கணினி வசதிகளுக்கு அரசு-தனியார் ஒருங்கிணைப்பை ஊக்கப்படுத்துதல் ஆகியவற்றுக்கு இந்திய–அமெரிக்க அறிவியல் தொழில்நுட்ப அறக்கட்டளை நிதியத்தின் கீழ், 2 மில்லியன் அமெரிக்க டாலர் மானியத் திட்டம் தொடங்கப்பட்டு இருப்பதை அதிபர் ஜோ பைடனும், பிரதமர் திரு மோடியும் வரவேற்றிருப்பது மன நிறைவை அளிக்கிறது என்று டாக்டர் ஜிதேந்திர சிங் கூறினார்.
பிரதமர் அலுவலகம்
சூரத் சேலை வாக்கத்தானுக்கு பிரதமர் பாராட்டு
சூரத் பொலிவுறு நகர மேம்பாட்டு லிமிட்டெட் மற்றும் சூரத் நகராட்சி சார்பில் சூரத் சேலை வாக்கத்தான் நிகழ்ச்சி நடத்தப்பட்டதற்கு பிரதமர் திரு. மோடி பாராட்டுத் தெரிவித்துள்ளார்.
இது தொடர்பாக தர்ஷனா ஜர்தோஷ் வெளியிட்டுள்ள டிவிட்டர் பதிவுக்கு பதில் அளித்து பிரதமர் வெளியிட்டுள்ள டிவிட்டர் பதிவில் கூறியிருப்பதாவது:
" இந்தியாவின் ஜவுளி பாரம்பரியத்தை பிரபலமடையச் செய்வதற்கான மிகச்சிறந்த முயற்சி சூரத் சேலை வாக்கத்தான் "
(
பிரதமர் அலுவலகம்
ஸ்ரீ குரு தேஜ் பகதூரின் நினைவு தினத்தில் பிரதமர் மரியாதை
ஸ்ரீ குரு தேஜ் பகதூரின் நினைவு தினத்தில் பிரதமர் திரு.நரேந்திர மோடி மரியாதை செலுத்தியுள்ளார்.
டுவிட்டரில் பிரதமர் கூறியிருப்பதாவது;
“ஸ்ரீ குரு தேஜ் பகதூர் அவர்கள் உயிர்த் தியாகம் புரிந்தது நமது வரலாற்றில் மறக்க முடியாத தருணமாகும். அவர் தமது கடைசி மூச்சு வரை அநீதிக்கு எதிராகப் போராடினார். இந்த நாளில் ஸ்ரீ குரு தேஜ் பகதூருக்கு நான் மரியாதை செலுத்துகிறேன்.
அண்மையில் தில்லி சிஸ் கஞ்ச் சாகிப் குருத்வாராவுக்கு சென்ற எனது பயணத்தின் சில காட்சிகளைப் பகிர்ந்துள்ளேன்”.